Hestia

Hestia (Grieks: Ἑστία) is in die Griekse mitologie die dogter van Kronos en Rea en die godin van die vuurherd, huislikheid, argitektuur en die familie wat die eerste deel van die offerande in elke huishouding gekry het.

Met die stigting van ’n nuwe nedersetting is ’n vlam van Hestia se openbare vuurherd in die moederstad daarheen gedra. Sy het op ’n eenvoudige houttroon met ’n wit kussing gesit en nie die moeite gedoen om vir haaself ’n simbool te kies nie.

 As ’n Olimpiese god 
Hestia is een van die drie godinne van die eerste Olimpiese generasie: sy en haar susters, Demeter en Hera. Sy was die oudste én jongste van Kronos en Rea se kinders (sien Oudste en jongste kind) en die suster van drie broers, Zeus, Poseidon en Hades.

Van die Olimpiese gode was Hestia die een met die minste prestasies en skandes. Haar plek was by die vuurherd.Burkert, Greek Religion 1985:170.; Karl Kerenyi, The Gods of the Greeks 1951:92. Soms word dit toegeskryf aan haar passiewe geaardheid, wat verder geïllustreer word deur die feit dat sy haar plek op Olimpus afgestaan het. Hestia wou nie betrokke raak by die ander gode se rusies nie en het besluit om Olimpus te verlaat om na haar heilige vuurherd om te sien. Sy het haar plek afgestaan aan die nuweling Dionisos.

Poseidon, en Apollo van die jonger geslag, het albei haar die hof probeer maak, maar Hestia was onaangeraak deur Afrodite se sake en het op Zeus se kop gesweer dat sy ’n maagd sou bly.

 Oudste en jongste kind 
Hestia was die oudste én die jongste van Kronos en Rhea se kinders. Kronos het al sy kinders net ná hul geboorte ingesluk, buiten die jongste, Zeus. Dié het die ander later gered deur sy pa te dwing om hulle in omgekeerde volgorde op te bring en saam sou hulle Kronos se geslag, die Titane, verslaan.

Hestia is laaste opgebring omdat sy die oudste was, en was dus ook die jongste kind (Kereny 1951:91). Dit word ook in die Homeriese lofsang aan Afrodite (omstreeks 700 v.C.) genoem:

 Verwysings 
 Hierdie artikel is merendeels vertaal vanaf die Engelse Wikipedia-artikel :en:Hestia

 Burkert, Walter, 1985. Greek Religion (Harvard University Press)
 Kerenyi, Karl, 1951. The Gods of the Greeks
 Stephenson, Hamish, 1985. The Gods of the Romans and Greeks

 Eksterne skakels 
 Carlos Parada: Hestia
 Homeriese lofsange aan Sfrodite en Hestia 
 Theoi Project: Hestia

Kategorie:Griekse gode